Antazavės herbas

Antazavės  herbas – Antazavės, Zarasų rajono kaimo, seniūnijos centro, heraldinis simbolis.

Simbolika  

Herbe vaizduojama auksinė fantastinė būtybė – paukščio ir valties junginys. Šiuo simboliu atskleidžiamas vietos gamtos grožis: Kumpuolio ir Dūburio hidrografiniai draustiniai, šešiais ežerais apsuptas Antazavės šilas. Skydo laukas nuspalvintas žalia spalva – tai pabrėžia vietovės vardo kilmę nuo žalio ežero.

Istorija

Patvirtintas Lietuvos Respublikos Prezidentės 2015 m. liepos 16 d. Nr. 1K-391 dekretu „Dėl Antazavės herbo tvirtinimo“. Etalono autorius – dailininkas Arvydas Každailis.

Šaltiniai 

Zarasų rajono savivaldybės gyvenviečių herbai
Antazavė
2015 m. patvirtinti Lietuvos gyvenviečių herbai